Roman Vlad

Roman Vlad (29. joulukuuta 1919 Tšernivtsi – 21. syyskuuta 2013) oli romanialaissyntyinen italialainen säveltäjä, pianisti ja musiikintutkija. Hän opiskeli Titus Tarnawskin sekä Liviu Russun johdolla Romaniassa ja sai diplomin pianonsoitossa. Hän muutti Roomaan vuonna 1938. Italiassa hän opiskeli Rooman Sapienza-yliopistossa ja Accademia Nazionale di Santa Ceciliassa; Italian kansalaisuuden hän sai 1951.

Vlad oli huomattava elokuvamusiikin säveltäjä; hänen säveltämänsä on esimerkiksi René Clairin La Beauté du diablen musiikki. Hänen tuotantoonsa kuitenkin kuului lisäksi myös muun muassa sinfonioita ja oopperoita. Hän kirjoitti kirjoja esimerkiksi dodekafonian historiasta, Stravinskista ja Dallapiccolasta.

Lähteet

Aiheesta muualla 
 Allmusic.com: Roman Vlad 

Italialaiset säveltäjät
Romanialaiset säveltäjät
Musiikkikirjailijat
Oopperasäveltäjät
Elokuvasäveltäjät
Vuonna 1919 syntyneet
Vuonna 2013 kuolleet